gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl sv en sv fr de de gl gl gl gl gl gl es gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Dous parados do naval péchanse nun guindastre de Barreras
Martes, terza feira, 27 de setembro de 2022
DENDE AS 4 DA MAÑÁ, EN VIGO
Denuncian contratacións irregulares no sector e adiantan que non baixarán mentres non sexan recibidos pola dirección da empresa.
Tags: Barreras estaleiro guindastre metal naval peche Vigo
Aseguran que non baixarán mentres non sexan recibidos pola dirección da empresa / Imaxe: Zélia Garcia
Dende as catro da mañá levan dous traballadores do sector naval en paro pechados nun guindastre do estaleiro Barreras, en Vigo. Aseguran verse empurrados a este tipo de accións ante a desesperación de ver como seguen sen emprego mentres os empresarios fan contratacións fóra de convenio de persoal estranxeiro.
“Prefiren contratar a unha empresa portuguesa porque co gasto que terían cun de nós explotan a dous traballadores estranxeiros”, explica a Vieiros Leonardo Fernández, un dos portavoces do colectivo, ao tempo que subliña que, deste xeito, se está a incumprir a obriga estabelecida no convenio de cubrir as vacantes coas bolsas de traballo de desempregados do naval.
“Non estamos falando das empresas auxiliares”, destaca, “senón dos grandes patróns do sector, que o único que queren é buscar man de obra barata e desprezan os nosos dereitos”. Fernández cifra en 800 os traballadores do naval afectados nos estaleiros de Vigo, entre quen se atopan caldereiros, tubeiros, electricistas e soldadores, entre outras profesións.
“Estamos custándolle cartos á Administración, que ten que pagar o noso paro, mentres nos consta que o número de contratados estranxeiros é duns 600 en Bouzas e duns 150 en Barreras”, asegura, “con estes postos de traballo solucionabamos o problema do paro no naval galego”. “As grandes empresas como Barreras están a recibir subvencións neste contexto de crise para manter o emprego e, en vez de fomentar os nosos postos de traballo, están contratando irregularmente a xente de fóra”, asegura.
Á marxe dos sindicatos
Os dous traballadores pechados no guindastre adiantan que non baixarán até seren recibidos pola dirección de Barreras. Representan á Plataforma de Traballadores e aseguran non verse representados polos sindicatos. “Tanto UXT, como CCOO, como a CIG están defendendo un acordo que xa está asinado”, lamenta Fernández, “xa conseguimos regular o sector, o que hai que facer agora é que se cumpra e só nos queda manifestarnos na rúa”.
Esta é a última das accións deste colectivo, que leva semanas realizando diferentes actos de protesta como o peche na enfermaría do estaleiro, da que foron desaloxados pola policía, ou nas instalacións da Inspección de Traballo.
Axentes antidisturbios desaloxan os obreiros que estaban pechados en Barreras
Traballadores do naval péchanse en Barreras para denunciar incumprimentos patronais
Metal: A CIG desmárcase do preacordo que preparan patronal, CC.OO e UXT
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto